"Am integrat opt noi intersecții în sistemul de management al traficului.
Primăria Capitalei, prin Administrația Străzilor București, a finalizat lucrările de modernizare și integrare în BTMS pentru semafoarele de pe axa Bd. Camil Ressu - Bd. Theodor Pallady, aceasta au fost puse în funcțiune încă de săptămâna trecută", a anunțat, marți, Nicușor Dan într-o postare pe Facebook.
Potrivit primarului general, este vorba despre intersecțiile dintre Bd. Camil Ressu cu Șoseaua Mihai Bravu, str. Dristorului, str. Liviu Rebreanu, str. Fizicienilor, Bd. Nicolae Grigorescu și str. Ilioara, precum și intersecțiile dintre Bd. Theodor Pallady cu Bd. 1 Decembrie 1918 și str. Jean Steriadi.
"În prezent, avem cuprinse în sistemul de semaforizare inteligentă 265 de intersecții din Capitală, iar numărul acestora va crește semnificativ pe măsură ce vom extinde proiectul de integrare a noi intersecții în BTMS", a mai spus edilul Capitalei.